|  |  |  |  |
| --- | --- | --- | --- |
| Panevėžio ir Utenos apskričių savivaldybių taryboms  Panevėžio ir Utenos apskričių savivaldybių merams | | 2024–04– Nr. | |
|  |  | |

**DĖL LIETUVOS RESPUBLIKOS ŠILUMOS ŪKIO ĮSTATYMO ir JO PAKEITIMO ĮSTATYMO NUOSTATŲ ĮGYVENDINIMO**

Lietuvos Respublikos Seimas 2023 m. balandžio 6 d. priėmė Lietuvos Respublikos šilumos ūkio įstatymo (toliau – ŠŪĮ) Nr. IX-1565 1, 2, 3, 7, 8, 9, 10, 101, 12, 15, 17, 20, 22, 30, 32, 34, 35, 36, 37 straipsnių, aštuntojo ir vienuoliktojo skirsnių pavadinimų pakeitimo ir Įstatymo papildymo 82, 102, 291 straipsniais įstatymą Nr. XIV-1876 (toliau – ŠŪĮ pakeitimo įstatymas), kuriuo nuo 2023 m. spalio 1 d. buvo nustatytos naujos ilgalaikio šilumos ūkio planavimo gairės, pagal kurias šilumos ūkio planavimas turi būti vykdomas dešimties metų laikotarpiui dviejų lygių šilumos ūkio planavimo dokumentais: savivaldybės šilumos ūkio specialiuoju planu ir šilumos tiekėjo šilumos ūkio plėtros investiciniu planu.

Aktualios redakcijos ŠŪĮ 8 straipsnis nustato reikalavimus savivaldybių šilumos ūkio specialiųjų planų planavimo tikslams, struktūrai, rengimo procesui. Pažymėtina, jog ŠŪĮ pakeitimo įstatymo 5 straipsniu įstatymų leidėjas naujai išdėstytoje ŠŪĮ 8 straipsnio 6 dalyje nustatė, kad savivaldybės šilumos ūkio specialieji planai turi būti atnaujinami ne rečiau kaip kas 10 metų, atsižvelgiant į šilumos ūkio plėtros priemones šiame ir šio įstatymo 1 straipsnyje nurodytus tikslus ir uždavinius, taip pat šilumos gamybos ir perdavimo technologijų raidą, konkurencinę aplinką, šilumos gamybos kainų tendencijas, aplinkos užterštumo pokyčius ir kitus reikšmingus veiksnius. Šilumos ūkio specialieji planai privalo būti atnaujinti ne vėliau kaip per 15 mėnesių nuo šilumos ūkio plėtros priemonių patvirtinimo ar jų pakeitimų įsigaliojimo ir atitikti šiame ir šio įstatymo 1 straipsnyje nurodytus tikslus ir uždavinius. Atsižvelgiant į įsigaliojusius teisės aktų pakeitimus, savivaldybė privalės atnaujinti dešimties metų savivaldybės šilumos ūkio specialųjį planą ne vėliau kaip iki 2025 m. sausio 1 d.

Atkreiptinas dėmesys, jog Lietuvos Respublikos energetikos ir Aplinkos ministrai 2023 m. rugpjūčio 24 d. įsakymu Nr. 1-280/D1-293 „Dėl Energetikos ministro ir Aplinkos ministro 2015 m. rugsėjo 25 d. įsakymo Nr. 1-226/D1-683 „Dėl šilumos ūkio specialiųjų planų rengimo taisyklių patvirtinimo“ pakeitimo“ atliko Šilumos ūkio specialiųjų planų rengimo taisyklių pakeitimus, kuriais detalizuojami specialiojo plano planavimo objektai ir tikslai, planų rengimo etapai ir kitos šilumos ūkio specialiojo plano atnaujinimui aktualios nuostatos.

ŠŪĮ pakeitimo įstatymo 6 straipsniu ŠŪĮ buvo papildytas 82 straipsniu, kuriame nustatyta, jog šilumos tiekėjas, siekdamas įgyvendinti šilumos ūkio specialiojo plano tikslus ir priemones, turi parengti dešimties metų šilumos ūkio plėtros investicijų planą ir teikti jį tvirtinti savivaldybės institucijai. ŠŪĮ pakeitimo įstatymo 25 straipsnio 2 dalyje nustatyta, jog nurodytas dešimties metų šilumos ūkio plėtros investicijų planas turi būti patvirtintas iki 2024 m. gegužės 1 d.

Vadovaujantis ŠŪĮ 82 straipsnio 1 ir 5 dalimis, šilumos ūkio plėtros investicijų planas derinamas su šilumos tiekėjo valdyba ir teikiamas tvirtinti savivaldybės institucijai. Šilumos ūkio plėtros investicijų planas turi būti atnaujinamas ne rečiau kaip kas 3 metus ir iki einamųjų metų spalio 1 dienos ir vėl teikiamas savivaldybės institucijai tvirtinti.

Pažymėtina, jog Lietuvos Respublikos vietos savivaldos įstatymo 27 straipsnio 2 dalies 8 ir 9 punktai numato įgaliojimus savivaldybės merui: kontroliuoti ir prižiūrėti savivaldybės viešojo administravimo institucijų, įstaigų ir įmonių vadovų veiklą, kaip jie įgyvendina įstatymus, Vyriausybės nutarimus ir savivaldybės tarybos sprendimus, koordinuoti ir kontroliuoti viešąsias paslaugas teikiančių subjektų darbą, įgyvendinti juridinio asmens dalyvio turtines ir neturtines teises bei pareigas ir atlikti kitas pagal įstatymus ir savivaldybės tarybos sprendimus priskirtas savivaldybės juridinių asmenų valdymo funkcijas.

Atsižvelgdamas į tai, kas išdėstyta, bei vadovaudamasis Lietuvos Respublikos savivaldybių administracinės priežiūros įstatymo 9 straipsnio 1 dalies 2 ir 3 punktais, prašau savivaldybės tarybos ir mero užtikrinti Šilumos ūkio įstatymo ir jo pakeitimo įstatymo nuostatų laikymąsi savivaldybėje ir jos valdomose įmonėse, atsakingose už šilumos tiekimą ir **iki 2024 m. gegužės 1 d.** pateikti informaciją apie teisės aktų nuostatų įgyvendinimą bei susijusius dokumentus (nurodykite teisės aktų datas ir numerius, paskelbimo nuorodą (jei teisės aktai nėra viešai paskelbti, pateikite jų kopijas):

1. Savivaldybės tarybos sprendimo, kuriuo teisės aktų nustatyta tvarka patvirtintas (ar atnaujintas) šilumos ūkio specialusis planas, kopiją.
2. Savivaldybės institucijos sprendimo (ar sprendimų), kuriuo nustatyta tvarka patvirtintas šilumos tiekėjo parengtas dešimties metų šilumos ūkio plėtros investicijų planas, kopiją.

Tuo atveju, jei prašomi dokumentai nepatvirtinti, pateikite informaciją, dėl kokių priežasčių teisės aktų nuostatos nėra įgyvendintos ir kada planuojama tai padaryti.

Dėkojame už bendradarbiavimą.

Vyriausybės atstovas Panevėžio ir Utenos apskrityse Egidijus Lapinskas

Aurimas Škutas, mob. 8 609 54672, el. p. aurimas.skutas@vaistaiga.lt